cyanic-selkie/wikianc huggingface dataset:
Դալայ Լամա 13
Արտաքին քաղաքականություն
1904 թվականին, երբ տեղի ունեցավ բրիտանական արշավը Տիբեթ, Դալայ Լաման փախավ Մոնղոլիայի մայրաքաղաք Ուրգան, որտեղ ռուսական հյուպատոսության միջոցով, Աղվան Դորժիևի, հայտնի ճանապարհորդ Պ. Կ. Կոզլովի և ժամանած գիտնականնների`արևելագետների, միջոցով բանակցությունների մեջ մտավ կայսերական ղեկավարության հետ` Ռուսաստանում բնակվելու հնարավորություն ստանալու համար։ Այդ ծրագիրը չընդունվեց Ռուսաստանի կողմից` չցանկանալով վատթարացնել հարաբերությունները Ցին կայսրության հետ, մերձեցումը Մեծ Բրիտանիայի հետ, ռուս-ճապոնական պատերազմում պարտությունը և հետագայում Ռուսաստանը հրաժարվեց մարզում ակտիվ ներկայությունից։ Սակայն բանակցությունների  փաստը  ինքնին  Բրիտանիային և Ցին կայսրությանը հասկացնել տվեց, որ Տիբեթը ընդունակ է քաղաքական անկախ քայլերի։
1908 թվականի մայիսին Ուտայշանում Դալայ Լամա 13-րդը հանդիպեց Ցին կայսրությունում ճամփորդած Կ. Գ. Մաներհայմի, իսկ դրանից մեկ տարի առաջ`ռուս ճանապարհորդ Պ. Կ. Կոզլովի հետ։
Հետագայում նա ստիպված էր Բրիտանական Հնդկաստանում փախչել ցինական զորքերից, իսկ  1913 թվականի հունվարին Կորեայի Սինհայական հեղափոխությունից հետո, վերադառնալով Հնդկաստանից  հռչակեց Տիբեթի  անկախությունը։
Տխուպտեն Գյացոյի ժամանակ նոր կյանք ստացավ Մեծ Տիբեթի ավանդական հայացքների համակարգը, Դալայ Լամայի հոգևոր և քաղաքական իշխանությունը տարածվեց բոլոր տարածքների վրա, որոնք բնակեցված էին էթնիկ տիբեթցիներով ։
Ներքին քաղաքականություն
Տխուպտեն Գյացոն գտնում էր, որ անհրաժեշտ է «Ձյան երկրում» անցկացնել տնտեսական, հասարակական և այլ բարեփոխումներ։ Տիբեթը անկախ հռչակելուց հետո` 1912 թվականին, փաստորեն, անկախ Տիբեթյան պետությունը  ձեռնամուխ եղավ գործողությունների` կարգավորեց և  ճշգրտեց տիբեթական  օրենսդրությունը, որպեսզի դիմակայեր վարչական միջավայրում առկա կաշառակերությանը` սահմանեց ազգային հարկադրման համակարգ` ստեղծեց ոստիկանական ուժեր։ Բացի այդ, բուդդայական հոգևորականը օժանդակեց տիբեթական եկեղեցիներում կարգապահության ամրապնդմանը և ավելացրեց աշխարհիկ  պաշտոնյաների թիվը, որպեսզի խուսափեր կուսակրոնների ձեռքում ավելորդ  իշխանության կենտրոնացումից։
Դալայ Լաման հետաքրքրություն ցուցաբերեց արևմուտքի գիտության և տեխնոլոգիաների նկատմամբ։ Այդ ժամանակ Լխասում ի հայտ եկան էլեկտրականությունն ու հեռագիրը, սկսեցին տպել դրամ և նամականիշ։ Կանխատեսելով զինված բախում Տիբեթի և Կորեայի միջև, հմուտ քաղաքական գործիչը իր կառավարման տարիներին անցկացրեց մի շարք բարեփոխումներ ուղղված  տիբեթական բանակի արդիականացմանը` խորհրդակցելով ռուսական, բրիտանական և ճապոնական զինվորական գործի մասնագետների հետ։ 1916 թվականին լխասյան կառավարությունը  մի քանի զինվորների և սպաների ուղարկեց Հնդկաստան` թնդանոթից և ավտոմատ զենքից  կրակել սովորելու համար։
Ժառանգություն
Կյանքի վերջին`1933 թվականին,Դալայ Լաման կանխագուշակեց, որ Տիբեթում մուգ դարաշրջան է սկսվում.
"«Շատ շուտով այս երկրում (կրոնի և քաղաքականության ներդաշնակ համադրությամբ) դավաճանություն տեղի կունենա, ինչպես դրսից, այնպես էլ ներսից։ Այդ ժամանակ, եթե մենք չպաշտպանենք մեր տարածքը, մեր հոգևոր ինքնությունը, ներառյալ Անպարտելի Հոր և Որդու (Դալայ Լամա և Պանչեն Լամա), հնարավոր է անհետ ոչնչանա, մեր Լականգների (լամ նստավայր )սեփականությունն ու իշխանությունը և կուսակրոնները կարող է խլվեն։ Բացի այդ, մեր քաղաքական համակարգը, մշակված Դհարմայի  Երեք Հզորագույն Տերերի կողմից, կանհետանա անմնացորդ։ Բոլոր մարդկանց սեփականությունը` վերին և ստորին, կխլվի, իսկ մարդկանց կստիպեն դառնալ ստրուկ։ Բոլոր կենդանի արարածները ստիպված կլինեն քարշ տալ անթիվ տառապանքի օրեր և լցված կլինեն վախով։ Այդպիսի ժամանակներ կգան»։"
Ջիսր ալ-Շուղուրի գավառ
Ջիսր ալ-Շուղուրի գավառ, (منطقة جسر الشغور), Սիրիայի Արաբական Հանրապետության գավառի կարգավիճակ ունեցող վարչական միավոր, որը հանդիսանում է Իդլիբի մարզի 5 գավառներից մեկը։
Ըստ 2004 թվականի մարդահամարի Ջիսր ալ-Շուղուրի գավառի բնակչությունը կազմում է 150,052 մարդ ։ Գավառի կենտրոնը համարվում է Ջիսր ալ-Շուղուր քաղաքը։
Ծանոթագրություններ
Կատեգորիա:Ջիսր ալ-Շուղուրի գավառ
Կադաշման-Հարբե Բ
Կադաշման-Հարբե Բ (mu Ka-da-áš-ma-an-Ḫar-be), Բաբելոնի կասսիթական հարստության արքա, ով կառավարել է մոտավորապես մ․թ․ա․ 1227-1225 թթ։ Իր անվան մեջ մտնում է կասսիթական Հարբե աստծո անվանումը, որը համապատասխանում է աքքադական էնլիլին։ Իր նախնիները անհայտ են, հավանաբար, նա եղել է ասորեստանյան դրածոն։
1 ու կես տարվա կառավարումից հետո, նա տապալվել է էլլամցիների նոր արշավանքի հետևանքով։
Կատեգորիա:Միջագետքի պատմություն
Գրիգոր Վահրամյան
Գրիգոր Վահրամյան Գասպարբեկ (Գրիգոր Գասպարբեկյան, ), իրանահայ նկարիչ։
Կենսագրություն
Գրիգոր Վահրամյանը ծնվել է 1900 թվականին Նախիջևանում՝ Ստեփան և Մարիամ Գասպարբեկների ընտանիքում ։ Ծնողները որդուն ուղարկել են սովորելու Թբիլիսիի արվեստի դպրոցում, որտեղ սովորել է Օսկար Շմելինգի (1863-1938) և Եղիշե Թադևոսյանի (1870-1936) մոտ ։ 1923 թվականին գերազանց գնահատականներով ավարտել է դպրոցը, մեկնել Մոսկվա, ընդունվել Մոսկվայի նկարչության, քանդակագործության և ճարտարապետության ուսումնարան, որտեղ սովորել է Դմիտրի Կարդովսկու (1866-1943) մոտ ։ 1929 թվականին ավարտել է ուսումնարանը ։
Գործունեություն
1934 թվականին Մոսկվայի արվեստի երկրորդ ակադեմիական թատրոնի բեմադրիչ-ռեժիսոր Իվան Նիկոլաևիչ Բերսենևը (1889-1951) Գասպարբեկին հրավիրում է թատրոն ՝ որպես «Շահնամե» պիեսի բեմադրիչ և զգեստների նկարիչ ։
1938 թվականին Գասպարբեկը թողնում է Խորհրդային Միությունը և հաստատվում Թավրիզում։ 1938-1950 թվականներին Գասպարբեկն աշխատել է իր ստուդիայում, որտեղ երիտասարդ արվեստագետներին դասավանդել է նկարչության ու քանդակագործության տեխնիկա։ 1950 թվականին Թեհրանում, Աբադանում և Թավրիզում կազմակերպվել են ցուցահանդեսներ՝ նվիրված Գասպարբեկի և նրա ուսանողների աշխատանքներին ։
1951 թվականից Գասպարբեկը սկսել է դասավանդել Թավրիզի արվեստի դպրոցում։ 1953 թվականին Գասպարբեկն ամուսնացել է Մարուսյա Առաքելյանի հետ ։ Զույգն ունեցել է չորս երեխա։ Գասպարբեկի երկրորդ որդին՝ Վարդան Վահրամյանը կոմպոզիտոր և նկարիչ է։
Գասպարբեկը մահացել է 1963 թվականի հոկտեմբերի 23-ին՝ Թավրիզի իր տանը ։
Ժառանգություն
Գասպարբեկի աշխատանքները գտնվում են աշխարհի տարբեր մասնավոր հավաքածուներում ։ Նրա կտավներից, այդ թվում «Նատյուրմորտ», «Մոր դիմանկար», «Ինքնադիմանկար», գտնվում են Հայաստանի ազգային պատկերասրահում ։
Ծանոթագրություններ
Կատեգորիա:Էթնիկ հայ նկարիչներ Կատեգորիա:Խորհրդահայեր
Զարիշատ (լեռ)
Զարիշատ, լեռնագագաթ Հայաստանի Շիրակի մարզի և Վրաստանի սահմանագլխին, համանուն լեռներում, Եղնաջուր գյուղից 7,5 կմ հյուսիս–արևմուտք։ Բարձրությունը 2982 մ է ։
Ադադ-շում-իդդին
Ադադ-շում-իդդին (բառ. «Ադադը անուն տվեց»; dIM-MU-SUM-na) — Բաբելոնի արքա կասսիթական հարստությունից, կառավարել է մոտավորապես մ․թ․ա․ 1224 — 1219 թթ․ ։ Չկա ոչ-մի փաստ ապացուցող նրա կապը իր նախորդի Կադաշման-Հարբե Բ-ի կամ Կաշտիլիաշ Դ-ի ընտանիքի հետ։ Նա, հավանաբար, գահընկեց է արվել բաբելոնցիների ապստամբության ժամանակ և փոխարինվել Կաշտիլիաշ Դ-ի որդի Ադադ-շում-ուցուրով։ Հնարավոր է, որ Ադադ-շում-ուցուրը եղել է լոկ ասորեստանյան դրածո գտնվող Թուկուլթի-Նինուրթա Ա-ի իշխանության տակ, սակայն ավելի ուշ բաբելական տիրակալները ճանաչել էին նրա իշխանությունը օրինական։
Կառավարել է 6 տարի։
Ըստ P տարեգրության Ադադ-շում-իդդինի կառավարման ժամանակ տեղի է ունեցել Կիտեն-Խուտրանի էլլամական ներխուժումը։ Անհայտ է, ցանկանում էին բաբելոնցիները այդ տարեգրության մեջ նվազեցնել ասորեստանյան տիրապետության դերը թե, հակառակը, ասորեստանցիներն են ճոխ ներկայացրել իրենց տիրապետությունը։
Կատեգորիա:Միջագետքի պատմություն
Նիգատուն (գետ)
Նիգատուն, Ղալաշա, գետ Հայաստանի Արագածոտնի մարզում։ Սկիզբ է առնում Արագած լեռան լանջերից և Սաղմոսավան գյուղից 1 կմ հարավ աջից միախառնվում Քասախ գետին։ Երկարությունը 12 կմ է ։
Ծանոթագրություններ
Կատեգորիա:Քասաղ գետի վտակներ Կատեգորիա:Արագածոտնի մարզի գետեր
Հոմեոմորֆիզմ
Հոմեոմորֆիզմ (հոմեո. և հունարեն տեսք, ձև), երկու տոպոլոգիական տարածությունների կետերի միջև փոխմիարժեք (բիեկտիվ) համապատասխանություն, որով որոշվող արտապատկերումը և դրան հակադարձ արտապատկերումն անընդհատ են։ Հոմեոմորֆիզմ անվանում են նաև հոմեոմորֆ կամ տոպոլոգիական արտապատկերում։ Երկու տոպոլոգիական տարածություններ կոչվում են իրար հոմեոմորֆ կամ տոպոլոգորեն համարժեք, եթե դրանցից մեկը կարելի է հոմեոմորֆ կերպով արտապատկերել մյուսի վրա։
Կատեգորիա:Տոպոլոգիա Կատեգորիա:Ֆունկցիա
Ռուբեն Դարբինյան
Ռուբեն Դարբինյան (իսկական անունը՝ Արտաշես Ստեփանի Չիլինգարյան, ), հայ հասարակական-քաղաքական գործիչ։ ՀՀԴ կուսակցության անդամ։
Կրթություն
Արտաշես Չիլինգարյանն ավարտել է Թիֆլիսի երկրորդական ռուսական վարժարանը, սովորել Հայդելբերգի և Մյունխենի համալսարաններում, 1906 թվականին ավարտել է Մոսկվայի պետական համալսարանի իրավաբանական ֆակուլտետը։
Աշխատանքային գործունեություն
Աշխատակցել է կովկասահայ մամուլին («Մշակ», «Մուրճ»), տպագրել գիտական, քաղաքական, արվեստաբանական հոդվածներ։ 1906 թվականից կատարել է կուսակցական աշխատանք։ Ակտիվորեն մասնակցել է «Փոթորիկ» խմբի աշխատանքներին։ 1906 թվականին մասնակցել է Էջմիածնում գումարված ազգային ընդհանուր ժողովին։ 1909 թվականին, խուսափելով ցարական իշխանությունների հետապնդումներից, հաստատվել է Կ. Պոլսում, աշխատակցել «Ազատամարտին»։ 1913 թվականին գործել է Գերմանիայում (հետապնդումներից և ամբաստանություններից խուսափելու համար ձեռք է բերել անձնագիր՝ Դարբինյան Ռուբեն անունով և մինչև կյանքի վերջը կրել այդ անունը)։ Բեռլինում օգնել է գերմանա-հայկական ընկերության ստեղծմանը։
1914 թվականից հետո աշխատել է Թիֆլիսում, Բաքվում (մինչև 1916 թվականը՝ «Արև» օրաթերթի խմբագիր)։ 1917 թվականից հրատարակել է «Գործ» ամսագիրը (Բաքու)։
1917 թվականին եղել է Հայոց ազգային խորհրդի քարտուղար, 1920 թվականին՝ Հայաստանի Հանրապետության արդարադատության նախարար։ Խորհրդային իշխանության հաստատումից հետո ձերբակալվել է, մինչև 1921 թվականի փետրվարը մնացել բանտում։ Փետրվարյան ապստամբության պարտությունից հետո (1921) անցել է Թեհրան, ապա՝ ԱՄՆ (Բոստոն), ուր խմբագրել է «Հայրենիք» օրաթերթը և ամսագիրը, գրել պատմագիտական կարևոր հոդվածներ, մասնավորապես՝ «Ինչ պայմաններու մեջ ծնունդ առավ Հայաստանի Հանրապետությունը» (1953), «Ի՞նչ կարելի է սպասել Ստալինի հաջորդներից» (1953) և այլն։
Գրականություն
Կատեգորիա:Հայ հասարակական գործիչներ Կատեգորիա:ՀՅԴ անդամներ Կատեգորիա:Ռուբեն Դարբինյան Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Վրաստանի Գիտությունների ազգային ակադեմիա
Վրաստանի Գիտությունների ազգային ակադեմիա (ՎԳԱԱ) (საქართველოს მეცნიერებათა ეროვნული აკადემია)՝ մինչև 1990 թվականը կոչվել է Վրացական ԽՍՀ գիտությունների ակադեմիա։ Ակադեմիան համակարգում է գիտական հետազոտությունները Վրաստանում և զարգացնում է հարաբերություններ օտարերկրյա այլ պետությունների ակադեմիաների ու գիտական կենտրոնների հետ ։
Պատմություն
Վրաստանի գիտությունների ազգային ակադեմիան հիմնադրվել է 1941 թվականի փետրվարին։ Ակադեմիայի հիմնադիրներ են եղել Գեորգի Ախվլեդիանին (լեզվաբանություն), Իվանե Բերիթաշվիլին (ֆիզիոլոգիա), Առնոլդ Չիկոբավան (իբերո-կովկասյան լեզուներ), Գիորգի Չուբինաշվիլին (արվեստ), Սիմոն Ջանաշիան (պատմություն), Ալեքսանդր Ջանելիձեն (երկրաբանություն), Կոռնելի Կեկելիձեն (բանասիրություն), Նիկո Կեցխովելին (բուսաբանություն), Տարասի Կվարացխելիան (մերձարևադարձային մշակույթներ), Նիկո Մուսխելիշվիլին (մաթեմատիկա, մեխանիկա, ակադեմիայի առաջին նախագահը), Իլիա Վեկուան (մաթեմատիկա, ակադեմիայի երկրորդ նախագահը), Ակակի Շանիձեն (լեզվաբանություն), Ալեքսանդր Թվալչրելիձեն (հանքաբանություն), Դիմիտրի Ուզնաձեն (հոգեբանություն), Կիրիակ Զավրիևը (կառուցողական մեխանիկա) և Ֆիլիպ Զայցևը (կենդանաբանություն).
Ակադեմիայի հայտնի անդամներից են Էքվթիմե Թակաիշվիլին (պատմություն), Շալվա Նուցուբիձեն (փիլիսոփայություն), Գեորգի Ծերեթելին (արևելագիտություն), Սիմոն Կաուխչիշվիլին (դասական բանասիրություն), Կոնստանտինե Գամսախուրդիան (գրականություն), Գիորգի Մելիքիշվիլին (պատմություն), Նիկոլոզ Բերձենիշվիլին (պատմություն), Ռևազ Դոգոնաձեն (ֆիզիկա), Մալխազ Աբդուշելիշվիլին (մարդաբանություն), Գուրամ Մչեդլիձեն (պալեո-կենսաբանություն) և Լևան Չիլաշվիլին (հնէաբանություն)։
Արտաքին հղումներ
Կատեգորիա:Վրաստանի համալսարաններ Կատեգորիա:Գիտությունը Վրաստանում Կատեգորիա:Գիտությունը ԽՍՀՄ-ում Կատեգորիա:Կրթությունը Վրաստանում Կատեգորիա:Գիտությունների ազգային ակադեմիաներ Կատեգորիա:1941 հիմնադրումներ Վրաստանում
Տվիչ
//Տվիչ, չափիչ, ազդանշանային, կարգավորիչ կամ կառավարիչ հարմարանքի տարր, որը վերահսկվող մեծությունը (ճնշումը, ջերմաստիճանը, հաճախականությունը, արագությունը, լույսի ուժը, լարումը, էլեկտրական հոսանքը և այլն) փոխակերպում է չափման, պահման, գրանցման և կառավարվող պրոցեսների վրա ներգործելու համար հարմար ազդանշանի։ Տվիչի կազմի մեջ են մտնում ընկալող (զգայուն) օրգանը և մեկ կամ մի քանի միջանկյալ փոխակերպիչներ։ Հաճախ տվիչը բաղկացած է լինում միայն ընկալող օրգանից (օրինակ, ջերմազույգ, դիմադրության ջերմաչափ և այլն)։ Առավել տարածված են ունակային տվիչ, ինդուկտիվ տվիչ և այլն։ Չափումների Միասնականության ապահովման պետ․ համակարգը (ՀՊՍՏ 16263-16270) հանձնարարում է գրականության մեջ հաճախ հանդիպող «Տվիչ» տերմինի փոխարեն կիրառել չափիչ փոխակերպիչ տերմինը։Տվիչները նախատեսված են չափումների և կարգաբերման համար
Ալ-Ռակկայի գավառ
Ալ-Ռակկայի գավառ (منطقة الرقة), Սիրիայի Արաբական Հանրապետության գավառի կարգավիճակ ունեցող վարչական միավոր, որը հանդիսանում է Ալ-Ռակկայի մարզի 3 գավառներից մեկը։
Ալ-Ռակկայի գավառը բաղկացած է 4 շրջաններից՝
Ծանոթագրություններ
Կատեգորիա:Ալ-Ռակկայի գավառ
Զարիշատի լեռնաշղթա
Զարիշատի լեռներ, Զարիշատ, Չալդիր, Չալդիրի լեռներ, Չըլդըր, Չլդըր, Չլդըրի լեռներ, Չլտրի լեռներ, լեռներ Հայկական լեռնաշխարհում, Կարսի բարձրավանդակի հյուսիսային սահմանագլխին։ Սկսվում են Ջավախքի լեռների Աչքասար գագաթից և Հայաստանի և Վրաստանի սահմանով ձգվում է արևմուտք, Արդահանի դաշտի արևելյան մասով։ Երկարությունը 40 կմ է, Հայաստանի տարածքում՝ 22 կմ։ Առավելագույն բարձրությունը Խորձիան լեռն է՝ 3192 մ (Թուրքիայի տարածքում), Հայաստանի տարածքում Զարիշատ լեռը՝ 2982 մ։ Կազմված Է նորագույն հրաբխային գոյացումներից։ Կլիման չափավոր ցամաքային է, տարածված են լեռնային մարգագետինները։ Ջրբաժան Է Կուրի վերին հոսանքի և Կարսի գետի միջև ։
Ծանոթագրություններ
Կատեգորիա:Շիրակի մարզի լեռնաշղթաներ Կատեգորիա:Վրաստանի լեռնաշղթաներ Կատեգորիա:Թուրքիայի լեռնաշղթաներ
Հոմոլոգիա
Հոմոլոգիա համապատասխանություն, կառուցվածքով և ծագմամբ իրար համապատասխանող օրգանների նմանություն։ Հոմոլոգիա տերմինն առաջարկել և անալգիային է հակադրել անգլիացի գիտնական Ռ. Օուենը (1843)։ Հոմոլոգ օրգանները միմյանցից տարբերվում են ֆիզիոլոգիապես և մորֆոլոգիապես, դրանք կարող են փոփոխվել, մեծանալ կամ փոքրանալ, որոշ կենդանիների մոտ դառնալ ռուդիմենտ, սակայն, երբեք չեն փոխում իրենց դիրքը մյուս օրգանների նկատմամբ։ Օրգանների հոմոլոգիան արտահայտում է օրգանիզմների ծագումը ընդհանուր նախնիներից և վկայում դրանց միջև եղած ազգակցական կապի մասին։ Հոմոլոգ օրգաններ են՝ ողնաշարավոր կենդանիների վերջավորությունները, փոկերի լաստերը, թռչունների թևերը և այլն։ Հոմոլոգիա կա նաև զանազան միջատների վերջավորություններում։ Բույսերի հոմոլոգ օրգաններից են՝ ոլոռի խիղբերը, ծորենու ասեղները, կռզիների փշերը, որոնք ձևափոխված տերևներ են, իսկ վարդկակաչի սոխուկը, կարտոֆիլի պալարը, հովտաշուշանի կոճղարմատը ձևափոխված ընձյուղներ են։
Կատեգորիա:Անատոմիա Կատեգորիա:Էվոլյուցիոն կենսաբանություն
Կուշիրո
Կուշիրո` (札幌市), քաղաք է Ճապոնիայի հյուսիսային մասում, Հոկայդո պրեֆեկտուրայի Կուշիրո ենթապրեֆեկտուրայում։ Այն արևելյան Հոկայդոյի ամենամարդաշատ քաղաքն է։ 2016 թվականին ըստ գնահատականների քաղաքը ուներ 174 938 բնակչություն և 1362.75 կմ² տարածք, իսկ բնակչության խտությունը կազմում էր 140 մարդ կմ² վրա։
Կուշիրոյում գործում է արդյունաբերական նավահանգիստ, օդանավակայան, ինչպես նաև արագընթաց գնացք։
Պատմություն
Կայսերական հարամանով 1899 թվականի հուլիսին հիմնվել է Կուշիրո բաց նավահանգիստը ԱՄՆ-ի և Մեծ Բրիտանիայի հետ առևտրի կազմակերպման համար ։ Կուշիրոն կարևորագույն նավահանգիստ էր, քանի որ այն ավելի մաքուր է սառույցներից ձմռանը, քան ռուսական հեռավորարեվելյան նավահանգիստները, կամ այլ նավահանգիստներ Հոկայդոյում, օրինակ՝ Հակոդատեն, որը ավելի հաճախ է սառչում ջրի ցածր աղիության պատճառով։ Այս պատճառով էլ Կուշիրոն ընտրվել էր Ռուս-Ճապոնական պատերազմի գլխավոր թիրախներից մեկը։ Սակայն նավահանգիստը իրականում դարձավ շատ կարևոր 1920-ականներին, երբ սկսեց զարգանալ արդյունաբերական ձկնորսությունը ։
Կուշիրոն ստացավ քաղաքի կարգավիճակ 1922 թվականի օգոստոսի 1-ին։
Կլիմա
Քաղաքի կլիման մերձարևադարձային մուսսոնային է։
Քույր քաղաքներ
Կուշիրոյի քույր քաղաքներն են
Միմար Սինանի անվան գեղարվեստի համալսարան
Միմար Սինանի անվան գեղարվեստի համալսարան (Mimar Sinan Güzel Sanatlar Üniversitesi, MSGSÜ), գեղարվեստի բարձրագույն համալսարան Թուրքիայում, Ստամբուլի Ֆինդիկլի շրջանում ։
Ստամբուլի և Անկարայի Միմար Սինանի գեղարվեստի ավագ դպրոցները որևէ կապ չունեն Միմար Սինանի գեղարվեստի համալսարանի հետ ։
Պատմություն
Կառույցը հիմնադրվել է 1882 թվականի հունվարի 1-ին որպես «Գեղարվեստի դպրոց» ("Sanayi-i Nefise Mekteb-i Âlisi, Mekteb-i Sanayi-i Nefise-i Şâhâne կամ "Sanayi-i Nefise Mektebi") թուրք հայտնի նկարիչ, արվեստի պատմաբան, հնագետ, թանգարանային համադրող Օսման Համդի Բեյի կողմից։ Լինելով նմանատիպ առաջին կառույցը Թուրքիայում՝ գեղարվեստի և ճարտարապետության դասընթացները մեկնարկեցին 1883 թվականի մարտի 2-ից՝ ունենալով 20 ուսանող և 8 դասախոս։
1914 թվականին դպրոցը դառնում է համակրթական (արական և իգական դպրոց)։ 1928 թվականին վերածվում է ակադեմիայի՝ դառնալով առաջին ակադեմիան Թուրքիայում, փոխվում է նաև անունը՝ «Գեղարվեստի պետական ակադեմիա» (Devlet Güzel Sanatlar Akademisi), 1969 թվականին անվանափոխվում է «Ստամբուլի գեղարվեստի պետական ակադեմիա» (İstanbul Devlet Güzel Sanatlar Akademisi)։ 1982 թվականի հուլիսի 20-ին ակադեմիան վերանվանվում է հայազգի ճարտարապետ Միմար Սինանի անունով՝ «Միմար Սինանի համալսարան» (Mimar Sinan Üniversitesi), 2003 թվականից կոչվում է «Միմար Սինանի անվան գեղարվեստի համալսարան»։
1982 թվականից համալսարանում գործում է քառամյա կրթական ծրագիր։
Մայրիկներ
Մայրիկներ, ռուս-ուկրաինական կատակերգական հեռուստասերիալ, ստեղծել է Sister’s Production ընկերությունը Yellow, Black and White, Happy People Production (1-2 եթերաշրջաններում), IQ Production և Aurora Production (3 եթերաշրջան) ընկերությունների հետ միասին ։
Ստեղծման պատմություն
Սերիալի նկարահանումները սկսել են 2015 թվականի աշնանը։ Առաջին եթերաշրջանի պրեմիերան կայացել է СТС հեռուստաալիքով 2015 թվականի դեկտեմբերի 7-ից մինչև դեկտեմբերի 30-ը։
2016 թվականի սեպտեմբերի 10-ին հայտարարեցին, որ սերիալը կերկարացվի մինչև երրորդ եթերաշրջան։ Երրորդ եթերաշրջանի նկարահանումները սկսել են 2016 թվականի սեպտեմբերին։ Դրա պրեմիերան կայացել է СТС հեռուստաալիքով 2017 թվականի փետրվարի 6-ից մինչև փետրվարի 13-ը, իսկ ֆիլմի վերջին սերիան դուրս է եկել էկրաններին 2017 թվականի մարտի 7-ին։
Առաջին եթերաշրջան
Նորաթուխ մայր Անյան, երեք երեխաների մայր Յուլյան և միայնակ օրիորդ Վիկան լավագույն ընկերուհիներ են։ Նրանցից ամեն մեկը ջանք են թափում, որպեսզի լինեն երջանիկ։
Մինչև Յուլյան կարգավորում էր ընտանեկան վիճակը և հաղորդավարական կարիերան, Վիկան իր համար ամուսին էր փնտրում, իսկ Անյան պատրաստվում էր ամուսնանալ Վանյայի հետ, որն էլ վերջում դավաճանում է նրան։
Երկրորդ եթերաշրջան
Վիկան ոչ մի կերպ չի կարողանում կողմնորոշվել ում հետ ամուսնանա՝ Կոստյայի թե Անդրեյի։ Նա վերջապես կերջանկանա, չէ որ մայր է դառնալու, բայց նա չգիտի թե ով է նրա երեխայի հայրը։ Յուլյան իմանում է, որ իր հայրը դուրս է եկել բանտից և հիմա «KabLook» ամսագրի տնօրենն է։ Եթերաշրջանի վերջում նա իմանում է, որ ունի քույր, որն էլ իր մրցակիցն է՝ Տոնյան։ Իսկ Անյան իմանում է, թե ով է Վանյայի սիրուհին։
Երրորդ եթերաշրջան
Վիկան վերջապես զգում է մայրանալու հաճույքն ու երջանկությունը։ Բայց բացահայտվում է, որ երեխայի հայրը Կոստյան է։ Հիմա նա կարող է ապրել այն մարդու հետ ում սիրում է և նրա հետ, ով իր երեխայի հայրն է։ Բայց Կոստյան արդեն ունի հարսնացու։
Կարծիքներ
Սերիալը ստացել է դրական ցուցանիշներ հեռուստաքննադատներից։
Ալինա Բավինա
««Մայրիկներ» հեռուստասերիալը շատ ամուր հիմքերի վրա ստեղծված սիթքոմ է СТС հեռուստալիքի ոճին համապատասխան։ Այն ունի շատ լավ դերասաններ, ովքեր լուրջ են մոտենում իրենց աշխատանքին, ունեն լավ հետաքրքիր հումորներ և անմտածված սյուժե» ։
Նադեժդա Շուլգա
««Մայրիկներ» սերիալը լավ խորհուրդներ ու դասեր է տալիս մայրիկներին և նրանց, ովքեր շուտով մայր են դառնալու» ։
Վալերիա Վիսակովա, FashionTime
««Մայրիկներ»՝ շատ բարի և հուզիչ սերիալ է ընկերության և ընտանիքի մասին։ Բոլորը շատ լավն են ու հետաքրքիր։ Յուրաքանչյուրն էլ գույն է հաղորդում ֆիլմին, չնայած նրան, որ ոչ բոլորն են գլխավոր դերում» ։
Արտաքին հղումներ
Կատեգորիա:Ռուսական հեռուստասերիալներ
E45 եվրոպական երթուղի
Е45, եվրոպական ավտոմոբիլային երթուղի, որն ունի А դաս և ավստրիական Բրեգենց բնակավայրի միջոցով իրար է միացնում շվեդական Կարեսուանդո (հյուսիսում) և իտալական Ջելա (հարավում) բնակավայրերը։ Ճանապարհի երկարությունը 4920 կմ է  ։
Ավստրիա
Ավստրիայում գործում են տրանսպորտի գրեթե բոլոր հիմնական տեսակները՝ օդային, երկաթուղային, ավտոմոբիլային, ջրային, խողովակաշարային և այլն։ Ավստրիան ունի զարգացած տրանսպորտային հանգույց։
Երկրում հաշվարկվում է գրեթե 3 միլիոն թեթև մարդատար ավտոմեքենա և 250 հազար բեռնատար մեքենա։ Երկրում ավտոճանապարհների ընդհանուր երկարությունը կազմում է 200 հազար կիլոմետր (100 % պինդ ծածկույթով, ներառյալ ավելի քան 2000 կիլոմետր արագընթաց ճանապարհ)։ Ավստրիան միացված է Եվրոպական արագընթաց մայրուղու ցանցին (E43, E49, E52, E55, E56, E57, E58, E59, E60, E61, E66, E461, E533, E552, E641, E651, E652 և այլն)։
Քաղաքներ, որոնցով անցնում է Е45 երթուղին
Е45 երթուղին անցնում է եվրոպական հինգ երկրներով և ներառում է երկու լաստանավային անցումներ
Е45 եվրոպական երթուղին հատվում է հետևյալ ճանապարհների հետ՝
Պատկերասրահ
Տեսարաններ Е45 եվրոպական երթուղուց
Աղբյուրներ
Կատեգորիա:Եվրոպական ավտոմայրուղիներ Կատեգորիա:Գերմանիայի ճանապարհներ Կատեգորիա:Ավստրիայի ճանապարհներ Կատեգորիա:Դանիայի ճանապարհներ Կատեգորիա:Շվեդիայի ճանապարհներ Կատեգորիա:Իտալիայի ճանապարհներ
Ալեքսանդր Գրենկով
Ալեքսանդր Նիկոլաևիչ Գրենկով (Аляксандр Мікалаевіч Грэнькоў, ), բելառուս ֆուտբոլիստ, կիսապաշատպան։
Կենսագրություն
Ալեքսանդր Գրենկովն իր կարիերան սկսեել է Ժոդինոյի «Տորպեդո» ակումբում, ապա տեղափոխվել Մինսկի «Դինամո» ակումբ, 2004-2005 թվականներին խաղացել է Սոլիգորսկի «Շախտյոր», որի կազմում դարձել է Բելառուսի չեմպիոն 2005 թվականին։ 2006 թվականին տեղափոխվել է ուկրաինական «Կրիվբաս», սակայն այդ ակումբի կազմում չի մասնակցել ոչ մի խաղի և վերադարձել է Ժոդինոյի «Տորպեդո»։
2009 թվականին Ալեքսանդր Գրենկովը տեղափոխվել է «Շախտյոր»։ Երկար ժամանակ խաղացել է հիմնական հենակետային կիսապաշտպան, բայց 2013 թվականի մրցաշրջանում դաշտում սկսել է հայտնվել հազվադեպ։
2014 թվականի փետրվարին Ալեքսանդր Գրենկովը տեղափոխվել է «Սմոլևիչի-ՍՏԻ», սակայն առողջական խնդիրների պատճառով այդ ակումբի կազմում ոչ մի անգամ խաղադաշտ դուրս չի եկել և ավարտել է կարիերան ։
Գյոզալդարա (լեռ, Վարդենիսի լեռներ)
Գյոզալդարա, լեռ Հայաստանի Գեղարքունիքի մարզում Սևանա լճից հարավ, Վարդենիսի լեռներում, այժմյան Վարդենիկ գյուղից մի քանի կմ հոյւսիս-արևելք։ Բարձրությունը 2443 մ է ։
Ծանոթագրություններ
Կատեգորիա:Գեղարքունիքի մարզի լեռներ
Փոլի Կլաասի սպանություն
Փոլի Կլաասի սպանություն, 12-ամյա Փոլի Հաննա Կլաասի սպանությունը (ծնված 1981 թվականի հունվարի 3-ին), որը կատարվել է 1993 թվականի հոկտեմբերին, ստացել է համազգային ճանաչում։ Փոլի Կլաասին առևանգել էին Կալիֆոռնիայի Պետալումա քաղաքի ծնողական տնից, 1993 թվականի հոկտեմբերի 1-ի աղջիկների հավաքույթի ժամանակ։ Ավելի ուշ նա խեղդամահ է արվել։ Մարդասպան Ռիչարդ Ալեն Դևիսը մահապատժի է դատապարտվել 1996 թվականին ։
Իրադարձությունների ժամանակագրություն
1993 թվականի հոկտեմբերի 1-ին Փոլին երկու ընկերուհիներին հրավիրել էր հավաքվելու։ Ժամը 22։30-ի սահմաններում ննջարան մտնելով՝ նա այնտեղ դանակով տղամարդ է տեսել։ Նա կապել է Փոլիին, նրա ընկերուհիներին հրամայել հաշվել մինչև հազար ու առևանգել զոհին։ Ավելի քան երկու ամիս շուրջ 4000 մարդ է մասնակցել որոնումներին։ Ամերիկյան շոուները, ինչպիսիք են 20/20-ը և America’s Most Wanted-ը լուսաբանել են իրադարձությունները։
Այդ ժամանակ Դևիսը հետախուզման մեջ էր։ Կալիֆոռնիայի ճանապարհային ոստիկանությունը նրան որոնում էր գրավի դիմաց ազատ արձակումը խախտելու համար, բոլոր ոստիկաններին կարգադրել էին ձերբակալել նրան առաջին իսկ հնարավորության դեպքում։ (Այդ ժամանակ նման հայտարարություններ էին արվում միայն Կալիֆոռնիայի ճանապարհային ոստիկանության ռադիոալիքով և այլ ոստիկաններ չէին կարողանում ստանալ այն։ Այդ դեպքից հետո նման հայտարարությունները հեռարձակվում էին ոստիկանության բոլոր ալիքներով)։
Հոկտեմբերի 19-ին ոստիկանները Դևիսին նկատել են մոտակայքում գտնվող գյուղական վայրում, որտեղ նրա Ֆորդ Պինտոն մնացել էր ցեխի մեջ։ Անհայտ ոստիկանները նրան բաց են թողել՝ ստուգելով փաստաթղթերը դիսպետչերի միջոցով (քարտի ֆայլը պարունակում էր միայն տվյալներ ճանապարհային իրավախախտումների վերաբերյալ, բայց ոչ քրեական)։ Հավանաբար դրանից հետո նա վերադարձել է իր ապաստարան, սպանել Փոլիին և թաղել նրան ոչ խորը գերեզմանում։
Նոյեմբերի 30-ին ոստիկանությունը պլանային ստուգման ժամանակ ձերբակալել է Դևիսին և ձերբակալությանը մասնակցող ոստիկանները նրան ճանաչել են ֆոտոռոբոտով։ Քանի որ նրա մատնահետքերը հայտնաբերվել են Փոլիի ննջարանում, նրան մեղադրել են սպանության մեջ։ Չորս օր անց նա ոստիկաններին ցույց է տվել Փոլիի գերեզմանը Քլովերդեյլից ոչ հեռու։ Նա պատմել է, որ խեղդամահ է արել նրան նյութի մի կտորով։ Թեև դա հնարավոր չէր ստուգել, քանի որ մարմինն արդեն քայքայվել էր, այդ վարկածն ընդունվել էր դատարանի կողմից։
Դատ
Ռիչարդ Ալեն Դևիսը դատապարտվել է 1996 թվականին՝ չորս ծանրացուցիչ հանգամանքներով առաջին աստիճանի սպանության համար (ավազակություն, ուրիշի տուն ներթափանցում, մարդկանց առևանգում և անչափահասների դեմ հանցագործություն)։ Կալիֆոռնիայի Սան Հոսեում Գերագույն դատարանը նրան մահապատժի է դատապարտել 1996 թվականի օգոստոսի 5-ին։ Այնուհետև հանցագործը մահապարտների խցում է հայտնվել Կալիֆոռնիայի Սան Քվենտին դաշնային բանտում։ 1999 թվականի հունիսի 1-ին Կալիֆոռնիայի Գերագույն դատարանը միաձայն հաստատել է մահվան դատավճիռը ։
Վայնոնա Ռայդեր
Դերասանուհի Վայնոնա Ռայդերը, ով ապրում և դպրոցն ավարտել է Պետալումում, 200 հազար դոլար փրկագին է առաջարկել Փոլիի համար։ Փոլիի մահից հետո նա նկարահանվել է «Փոքրիկ կանայք» ֆիլմում և այդ ֆիլմը նվիրել նրան, քանի որ այդ վեպը Փոլիի սիրած գիրքն էր ։
Հետևանքներ
Փոլիի մնացորդները դիակիզվել են, իսկ մոխիրը ցրվել է Խաղաղ օվկիանոսի վրայով։
Սպանությունը դրդեց Փոլիի հորը դառնալ երեխաների փաստաբան և հիմնադրել Փոլի Կլաաս KlaasKids Foundation հիմնադրամը ։ Նա հաճախ է օգնել առևանգված երեխաների ծնողներին․ Larry King Live, CNN Headline News և Nancy Grace։
Փոլիի սպանությունից հինգ տարի անց Պետալումի արվեստի կենտրոնը անվանվել է նրա հիշատակին ։
Փոլիի առևանգման և մարդասպանի որոնումների պատմությունը հիմք է հանդիսացել The FBI Files վավերագրական սերիալի առաջին եթերաշրջանի առաջին սերիայի համար՝ «Փոլի Կլաաս. Առևանգում» ։ Պրեմիերան տեղի է ունեցել 1998 թվականի հոկտեմբերի 20-ին։
2004 թվականին Փոլիի պապիկը ՝ գրող Ջո Կլաասը (ավելի հայտնի է որպես անհետացած օդաչու Ամելիա Էրհարթի մասին գրքի համահեղինակ) ստորագրել է California Proposition 66 օրինագծի տակ, որը կոչված է շտկելու Երեք սխալների օրենքի թերությունները։ Նրա որդին՝ Մարկը, դեմ էր այդ օրենքին ։
Ծանոթագրություններ
Կատեգորիա:Սպանություններ ԱՄՆ-ում
Նորակերտ (գետ)
Նորակերտ, գետ Հայաստանի Գեղարքունիքի մարզում։ Սկիզբ է առնում Սևանի լեռներից և Նորակերտ գյուղից 1,5 կմ հյուսիս–արևելք թափվում Մասրիկի ջրանցքը։ Երկարությունը 13 կմ է ։
Ծանոթագրություններ
Կատեգորիա:Գեղարքունիքի մարզի գետեր Կատեգորիա:Սևանա լճի ավազանի գետեր
Ավազե ամրոցի աղջիկները
«Ավազե ամրոցի աղջիկները» (The Sandcastle Girls), ամերիկահայ գրող Քրիս Բոհջալյանի իրական պատմության վրա հիմնված վեպը, որը պատմում է ցեղասպանության, դաժան կոտորածների միջով անցած մարդկանց ու օտար հողում նոր կյանք սկսելու նրանց փորձերի մասին։
Հայոց ցեղասպանության թեման մեկնաբանող «Ավազե ամրոցի աղջիկները» վեպը հրատարակվելուց հետո դարձել է ԱՄՆ-ում ամենաշատ վաճառվող գրքերից մեկը (բեսթսելեր)։ Վեպի հիման վրա ԱՄՆ-ում նկարահանվել է գեղարվեստական ֆիլմ։
Հեղինակի մասին
Ամերիկահայ գրող Քրիս Բոհջալյանը ծնվել է 1961 թվականի օգոստոսի 12-ին, Ուայթ Փլեյնզում (Նյու Յորք), ավարտել է Ամհերստի քոլեջը (ԱՄՆ) և Զիելենոգորսկի համալսարանը (Լեհաստան), բնակվում է Լինքոլնում (Վերմոնտ, ԱՄՆ)։ Բոջալյանի մայրը շվեդուհի է, հայրը՝ ամերիկահայ։ Նրա և՛ հայրական և և՛ մայրական կողմի ծնողներն ապրել են Ցեղասպանությունը։
Բոհջալյանը հեղինակ է տասնչորս վեպի և ակնարկների մեկ ժողովածուի, ամսագրային ու լրագրային բազմաթիվ հոդվածների։ Նրա գրքերը թարգմանվել են 25 լեզվով և հրատարակվել աշխարհի 20 երկրում։ Յոթը վեպեր գլխավորել են «Նյու Յորք Թայմս»-ի ամենաշատ վաճառված գրքերի ցանկը, երեքի հիման վրա նկարահանվել են գեղարվեստական ֆիլմեր։ Բոհջալյանի «Մանկաբարձուհիները» ընդգրկվել է ամերիկյան հայտնի հեռուստաաստղ Օֆա Վինֆրիի կազմած լավագույն գրքերի շարքում, թարգմանվել է 25 լեզուներով և նկարահանվել է համանուն ֆիլմը։
Բոհջալյանն արժանացել է «Անահիտ» (2000), Նյու Ինգլենդի լավագույն գրքի (2002) և Նյու Ինգլենդի հասարակական լավագույն գրքի (2012) մրցանակներին։
Բովանդակություն
Վեպը պատմում է Հալեպում իրար հանդիպած ամերիկացի կամավոր Էլիզաբեթ Էնդիքոթի և թրքական կոտորածներից փրկված հայ ինժեներ Արմեն Պետրոսյանի սիրավեպի մասին. երկու տարբեր մշակույթներ, լեզուներ ու կենսագրություն ունեցող մարդիկ, ովքեր տարիներ շարունակ խնամքով պահել են ընտանեկան գաղտնիքը՝ 1915 թվականին տեսած ահասարսուռ պատկերներն ու հիշողությունները, որոնք գրքում բացահայտում է նրանց թոռը, ով պատահաբար գտնում է տատի լուսանկարը՝ «Կոտորած, որի մասին մենք ոչինչ չգիտենք» վերնագրով ցուցահանդեսում  ։
Արտաքին հղումներ
Կատեգորիա:Գրական գործեր Հայոց ցեղասպանության մասին Կատեգորիա:2012 գրքեր
Վանես Մարտիրոսյան
Վանես Նորիկի Մարտիրոսյան (Vanes Martirosyan, ), ամերիկահայ պրոֆեսիոնալ բռնցքամարտիկ։
Ներկա պահին կրում է WBC վարկածով առաջին միջինքաշային չեմպիոնական տիտղոսը։
Ծնվել է Աբովյան քաղաքում` նախկին բռնցքամարտիկ Նորիկ Մարտիրոսյանի ընտանիքում։ Չորս տարեկանում ընտանյոք հանդերձ տեղափոխվել է Գլենդել (Կալիֆոռնիա նահանգ) ։
2004 թվականին, 18 տարեկան հասակում, ներկայացրել է ԱՄՆ սիրողական բռնցքամարտի հավաքականը Աթենքի ամառային օլիմպիական խաղերում։ Օլիմպիական խաղերից հետո Մարտիրոսյանը պրոֆեսիոնալ մարզական պայմանագիր է կնքում «Top Rank» պրոմոտերական ընկերության հետ։ Մարզիչ Ֆրեդդի Ռոաչայի ղեկավարությամբ Մարտիրոսյանը մասնագիտական նորամուտի ժամանակ պարտության է մատնում մեքսիկացի բռնցքամարտիկ Ջեսսի Օրտային՝ սկիզբ դնելով 32-0 անընդմեջ հաղթանակների շարանին ։
Արտաքին հղումներ
Կատեգորիա:1986 ծնունդներ Կատեգորիա:Մայիսի 1 ծնունդներ Կատեգորիա:Հայ բռնցքամարտիկներ Կատեգորիա:Ամերիկացի բռնցքամարտիկներ Կատեգորիա:Ամերիկահայեր Կատեգորիա:Բռնցքամարտիկներ այբբենական կարգով Կատեգորիա:Աբովյան քաղաքում ծնվածներ
Գուլիբաղդադ
Գուլիբաղդադ, լեռ Հայկական լեռնաշխարհում, Անտիպոնտական լեռնահամակարգում, Թորթոմի շրջանում ։
Ծանոթագրություններ
Կատեգորիա:Հայկական լեռնաշխարհի լեռներ
Ալ-Սաուրայի գավառ
Ալ-Սաուրայի գավառ կամ ալ-Տաբակայի գավառ (منطقة الثورة, منطقة الطبقة), Սիրիայի Արաբական Հանրապետության գավառի կարգավիճակ ունեցող վարչական միավոր, որը հանդիսանում է Ալ-Ռակկայի մարզի 3 գավառներից մեկը։
Վարչական կենտրոնն է Ալ-Սաուրա քաղաքը։ 2004 թվականի մարդահամարի տվյալներով գավառը ունի 159,840 բնակչություն ։
Ալ-Սաուրայի գավառը բաղկացած է 3 շրջաններից՝
Ծանոթագրություններ
Կատեգորիա:Ալ-Սաուրայի գավառ
Պլաստմասսա
Պլաստմասսա, օրգանական միացություն, որի հիմքը կազմում են պոլիմերները։
Պլաստմասսաների մի մասը (թերմոպլաստերը) բարձր ջերմության ազդեցության տակ ենթարկվում է հալման (այդ վիճակում ենթակա է կաղապարման)։ Այդ տեսակի պլաստմասսաները եռակցվում են։
Մյուս տեսակները (անգ. thermoset; elastomer) հալման, ձևավորման և եռակցման չեն երթարկվում։
Հակիրճ տեղեկություն
Պլաստմասսաները սինթետիկ կամ կիսասինթետիկ ամենաբազմազան պոլիմերներից կազմված նյութեր են, որոնք հեշտությամբ մշակման են ենթարկվում և կարող են կաղապարվել՝ վերափոխվելով պինդ առարկայի։
Պլաստիկությունը այն բոլոր նյութերի գլխավոր հատկությունն է, որոնք կարող են անդառնալիորեն դեֆորմացվել առանց կոտրվելու։ Սակայն կաղապարման ենթարկվող պոլիմերների դասում այդ հատկանիշն այնքան լայն ընդգրկում ունի, որ դրանց ներկա անվանումն ինքնին բխում է հենց այդ առանձնահատկությունից։
Պլաստմասսաները տիպականորեն մոլեկուլյար բարձր զանգվածի օրգանական պոլիմերներ են, հաճախ նաև այլ նյութեր են պարունակում։ Դրանք սովորաբար սինթետիկ են, մեծ մասամբ ստացվում են նավթաքիմիական նյութերի մշակմամբ, սակայն կան նաև մի ամբողջ շարք տարբերակներ, որոնք պատրաստվում են հացահատիկից ստացվող պոլիլակտիկ թթվից կամ բամբակի լինտերից ստացվող ցելյուլոզից ։
Ցածր արժեքի, հեշտությամբ մշակման ենթարկվելու, անջրաթափանցության և բազմազանության շնորհիվ պլաստմասսաներն ամենալայն ընդգրկումով օգտագործվում են բազմաթիվ արտադրատեսակներում՝ սկսած թղթի ամրակներից և վերջացրած տիեզերանավերով։ Շատ դեպքերում դրանց գերադասում են ավանդական նյութերից՝ փայտից, քարից, ոսկրից, կաշվից, մետաղից, ապակուց։ Զարգացած տնտեսություններում կիրառվող պլաստմասսաների շուրջ մեկ երրորդն օգտագործվում է փաթեթավորման, մոտավորապես այդքան էլ՝ շինարարական նպատակներով (որպես խողովակներ, սանտեխնիկական նյութեր և այլն)։ Պլաստմասսաների լայնորեն կիրառման մյուս բնագավառներն են ավտոմեքենաշինությունը, կահույքի և խաղալիքների արտադրությունը։ Զարգացող երկրներում այդ ցուցանիշները կարող են տարբերվել վերոնշյալներից (օրինակ՝ Հնդկաստանում փաթեթավորման նպատակով օգտագործվում է երկրում կիրառվող պլաստմասսաների ամբողջ զանգվածի 42 տոկոսը)։
Պլաստմասսաները լայնորեն կիրառվում են նաև բժշկության բնագավառում՝ որպես պոլիմերային իմպլանտներ, բժշկական բազմազան այլ հարմարանքներ։
Աշխարհի առաջին ամբողջապես սինթետիկ պլաստմասսան՝ բեյքլիտը, հայտնագործվել է 1907 թվականին, Նյու Յորքում, Լեո Բեյքլանդի կողմից, ով հենց ինքն էլ հորինել ու գործածության մեջ է դրել 'plastics' պլաստմասսա եզրույթը ։ Բազմաթիվ քիմիկոսներ են իրենց ավանդը ներդրել պլաստմասսաների ուսումնասիրման և ստեղծման ասպարեզներում, այդ թվում՝ Նոբելյան մրցանակի դափնեկիր Հերման Սթոդինգերը, ում շնորհվել է նաև «Պոլիմերային քիմիայի հայր» պատվանունը, և Հերման Ֆրենսիս Մարկը, ով հայտնի է «Պոլիմերային ֆիզիկայի հայր» պատվանունով ։
Քսաներորդ դարում պլաստմասսաների կիրառման ծավալների հսկայածավալ ընդլայնումը, նկատի առնելով անգործածելի դառնալու, աղբի վերածվելու դեպքում դրանց քայքայման խիստ դանդաղ ընթացքը, հանգեցրեց բնապահպանական բնույթի մտահոգությունների։ Դարավերջին այդ հիմնախնդրի լուծման ուղիներից մեկը դարձավ պլաստմասսայե աղբի վերամշակման կազմակերպումը։
Ստուգաբանություն
Plastic բառն առաջացել է հունարեն πλαστικός (plastikos) բառից, որ նշանակում է "ձևավորվելու, կաղապարվելու ունակ" կամ πλαστός (plastos) ձևույթից, որ նշանակում է "կաղապարված". :
Հղումներ
Կատեգորիա:Պլաստմասսաներ
Անգելոսներ
Անգելոսներ (Ἄγγελοι), կայսերական հարստություն Բյուզանդիայում՝ 1185֊1204 թվականներին։
Հիմնադրում
Առաջին ներկայացուցիչն էր Իսահակ Բ-ն (առաջին անգամ իշխել է՝ 1185֊1195 թվականներին), որն իշխանության գլուխ անցավ Անդրոնիկոս Ա Կոմնենոս կայսրին տապալելով։ Անգելոսների օրոք կայսրության ներքին և արտաքին վիճակը վատթարացավ։ Իսահակ Բ-ն թեպետ ետ մղեց Սիցիլիայի նորմանների հարձակումները, սակայն մի քանի պարտություններ կրեց Իկոնիայի սելջուկյան սուլթան Խլիճ Արսլանից և հարկադրված եղավ նրան հարկ վճարել։ Իսահակ Բ-ի հարկային քաղաքականությունը և այլազգիների դեմ հալածանքը ուժեղացրին ներքին դժգոհությունները։ 1186 թվականին ապստամբեցին բուլղարներն ու վալաքները և Բուլղարիան անկախ դարձավ։ Կայսրության սահմաններում բնակվող հայերին քաղկեդոնություն պարտադրելու փորձերը և նրանց նկատմամբ կիրառվող հալածանքները Կիլիկիայի հայկական իշխանությանը կողմնորոշեցին դեպի լատինական պետությունները։
1195 թվական
1195 թվականին Ալեքսիոս Գ-ն, տապալելով և կուրացնելով եղբորը՝ Իսահակ Բ-ին, իրեն կայսր հռչակեց (իշխեց մինչև 1203 թվականը)։ Սրա օրոք թուլացած կայսրությունը հրաժարվեց կրոնական բացահայտ հալածանքների քաղաքականությունից։ Բյուզանդիայի ազդեցությունը Կիլիկիայում վերջնականապես չկորցնելու հույսերով Ալեքսիոս Գ-ն շտապեց ճանաչել Լևոն Բ-ին՝ նրան ուղարկելով թագ և հանդերձանք։ Նա միաժամանակ Լևոն Բ-ին դրդեց վերըստին քննարկել հայկական և բյուզանդական եկեղեցիների միացման հարցը։ 1197 թվականին Ներսես Լամբրոնացու գլխավորությամբ հայկական նոր դեսպանություն ուղարկվեց Կոստանդնուպոլիս՝ բանակցելու կայսեր առաջարկությունների շուրջ։ Բանակցություններն ապարդյուն անցան, քանի որ Բյուզանդիան նպատակ ուներ Կիլիկյայի հայկական թագավորությունը վասալական կախման մեջ դնել։
1203 թվական
1203 թվականին Ալեքսիոս Գ-ն, չկարողանալով դիմադրել կայսրություն խուժած խաչակիրների զորամասերին (Խաչակրաց չորրորդ արշավանք), կողոպտեց պետական գանձարանը և փախավ։ Կրկին կայսր հռչակվեց Իսահակ Բ-ն (երկրորդ անգամ իշխեց 1203-1204 թվականներին), որը կուրության պատճառով կառավարում էր որդու՝ Ալեքսիոս Դ֊ի հետ։ 1204 թվականի փետրվարի 5֊ի ապստամբությամ Անգելոսների հարստությանը վերջ տրվեց։
Կատեգորիա:Անգելոսներ Կատեգորիա:Բյուզանդիայի տոհմեր Կատեգորիա:Բյուզանդիայի հայկական տոհմեր Կատեգորիա:Բյուզանդական կայսրեր
Վրացիները Բելառուսում
Վրացիները Բելառուսում, էթնիկական փոքրամասնություն, որը ապրում է Բելառուսում։ Բելառուսում ապրող վրացիների թիվը կազմում է մոտ 3700-4000 մարդ, որոնք բնակվում են հիմնականում Բելառուսի մայրաքաղաք Մինսկում։
Նրանք պահպանում են իրենց մշակութային ժառանգությունը, խոսում վրացերեն և պատկանում վրաց ուղղափառ եկեղեցուն։ Մինսկում կա վրացական ուղղափառ եկեղեցի ։
Ride
Երգը մտնում է 2016 թվականի Billboard -ի տարբերակով ԱՄՆ-ի ամենալավ սինգլների մեջ (դիրք № 20) ։
Առևտրային հաջողություն
Երգը զբաղեցրել է № 5 տեղը Billboard Hot 100-ում՝ դառնալով դուետի երկրորդ հիթը, որը մտել է ամերիկյան Hot-100 ամենալավ տասնյակի մեջ։ Ինչպես նաև երգը զբաղեցրել է առաջին տեղը Hot Rock Songs, Adult Top 40 և Alternative Songs չարթերում ։
Սերտիֆիկացիա
}
Ծանոթագրություններ
Կատեգորիա:Երգեր այբբենական կարգով Կատեգորիա:Twenty One Pilots խմբի երգեր Կատեգորիա:2015 երգեր
Բալլըկայա (ճանապարհային կայան)
Բալլըկայա, ճանապարհային կայան Արևմտյան Հայաստանում, Մալաթիա-Սեբաստիա ուղեգծի վրա, նշանակված է Կիպերտի կազմած հայկական քարտեզում ։
Ծանոթագրություններ
Կատեգորիա:Հայկական լեռնաշխարհի ճանապարհային կայաններ
Նորաշեն (գետ)
Նորաշեն, գետ Լոռու մարզում։ Սկիզբ է առնում Վիրահայոց լեռների արևմտյան մասից և Տաշիր քաղաքի մոտ ձախից միախառնվում Տաշիր գետին։ Երկարությունը 12 կմ է ։
Ծանոթագրություններ
Կատեգորիա:Լոռու մարզի գետեր Կատեգորիա:Տաշիր գետի վտակներ
Իսպանացի կիթառահար
Իսպանացի կիթառահար (Le Chanteur espagnol, The Spanish Singer), ֆրանսիացի նկարիչ Էդուարդ Մանեի (Édouard Manet, 1832-1883) կտավը՝ ստեղծված 1860 թվականին։ Պատկանում է Նյու Յորքի Մետրոպոլիտեն թանգարանին։ Նկարի չափերն են՝ 147,3×114,3 սմ ։ Գրականության մեջ գործածվում է նաև «Գիտերերո» (Le guitarrero, El guitarrero) խորագիրը ։
Պատմություն
«Իսպանացի կիթառահար» կտավը և նկարչի ծնողների դիմանկարը («Օգյուստ և Էժեն Մանեները՝ նկարչի ծնողները», 1860) Էդուարդ Մանեի առաջին նկաներն էին, որ ընդունվեցին Փարիզի սալոնի հանձնաժողովի կողմից։ Երկու նկարն էլ ցուցադրվել են Փարիզի սալոնում 1861 թվականին, և «Իսպանացի կիթառահար» կտավն ստացել է դրական արձագանքներ (mention honorable) :
1872 թվականի հունվարին նկարը գնել է ֆրանսիացի հավաքորդ Պոլ Դյուրան-Ռյուելը (Paul Durand-Ruel), ով կտավի համար վճարեց 3000 ֆրանկ։ 1873 թվականի հունվարին նկարը 7000 ֆրանկով վաճառվեց ֆրանսիացի օպերային երգիչ և նկարների հավաքորդ Ժան Բատիստ Ֆորին (Jean-Baptiste Faure)։ 1906 թվականին նկարը կրկին գնեց Պոլ Դյուրան-Ռյուելը, ով այս անգամ վճարեց 20000 ֆրանկ։ 1907 թվականի մայիսին նկարը 150000 ֆրանկով վաճառվեց Ուիլյամ Չյորչ Օսբորնին (William Church Osborn, 1862-1951), ով Նյու Յորքից էր։ 1949 թվականին Օսբորնը նկարը նվիրել է Մետրոպոլիտեն թանգարանին ։
Նկարագրություն
Որպես բնորդ Էդուարդ Մանեն հրավիրել է իսպանացու։ Իսպանացի կիթառահարը պատկերված է փայտե հասարակ նստարանի վրա նստած. նա կիթառ է նվագում ու երգում։ Նկարն ստեղծված է Դիեգո Վելասկեսի վաղ ստեղծագործությունների ոճով, որոնցում պատկերված են ժողովրդի կենցաղը ներկայացնող տեսարաններ։ Մանեն նկարի վրա աշխատել է իր արվեստանոցում։ Նա նակրել է շատ արագ ու սկզբում չի էլ նկատել, որ կիթառիստին նկարել է ձախ ձեռքով նվագելիս։ Սակայն հետո ոչինչ չի փոխել ։
Արձագանքներ
Ֆրանսիացի բանաստեղծ և քննադատ Թեոֆիլ Գոթիեն նկարի մասին ասել է.
Ծանոթագրություններ
Կատեգորիա:1860 նկարներ Կատեգորիա:Մետրոպոլիտեն թանգարանի նկարներ
Տսոնգա
Տսոնգա (Vatsonga), ժողովուրդ։ Բնակվում են Մոզամբիկում (Սաբի գետից հարավ) և Հարավաֆրիկյան Հանրապետության ու Զիմբաբվեյի կից շրջաններում։ Ընդհանուր թիվը մոտ 7,5 միլիոն ։ Լեզուն պատկանում է բանտու լեզվաընտանիքի հվ֊արլ․ խմբին։ Տսոնգաի մի մասը (շանգաանտսոնգա կամ խլանգանու) 19-րդ դարի 1-ին կեսին Նատալից վերաբնակված զուլուների հետնորդներն են։ Տսոնգան պահպանում են ավանդական հավատալիքները (նախնիների, բնության ուժերի պաշտամունք), մոտ 1/3-ը քրիստոնյաներ են (կաթոլիկներ)։ Զբաղվում են հիմնականում հողագործությամբ։
Թել Աբյադի գավառ
Թել Աբյադի գավառ (منطقة تل أبيض)՝ Սիրիայի Արաբական Հանրապետության գավառի կարգավիճակ ունեցող վարչական միավոր, որը հանդիսանում է Ալ-Ռակկայի մարզի 3 գավառներից մեկը։
Վարչական կենտրոնն է Թել Աբյադ քաղաքը։ 2004 թվականի մարդահամարի տվյալներով գավառը ունի 129,714 բնակչություն ։
Ծանոթագրություններ
Կատեգորիա:Թել Աբյադի գավառ
Calm (ալբոմ)
«Calm» (ոճավորված որպես C A L M), ավստրալիական 5 Seconds of Summer փոփ ռոք խմբի չորրորդ ստուդիական ալբոմ, որը թողարկվել է 2020 թվականի մարտի 27-ին ։
Արտադրություն
Ալբոմի մասին հայտարարվել է 2020 թվականի փետրվարի 5-ին խմբի սոցիալական ցանցերում ։ Դրանից մի քանի օր առաջ, խումբը նաև հայտարարել է, որ պատրաստվում է No Shame Tour շրջագայությանը՝ ալբոմի աջակցության համար, որը սկսելու է 2020 թվականի մայիսին ։
Սինգլներ
Ալբոմի գլխավոր սինգլը՝ «Easier»-ը, թողարկվել է 2019 թվականի մայիսի 24-ին Interscope լեյբլում։ Երկրորդ սինգլը՝ «Teeth»-ը, թողարկվել է 2019 թվականի օգոստոսի 21-ին և ներառվել է «13 պատճառ՝ ինչու» հեռուստասերիալի երրորդ եթերաշրջանի սաունդթրեքում։ «No Shame»-ը թողարկվել է 2020 թվականի փետրվարի 5-ին որպես երրորդ սինգլ՝ ալբոմը հայտարարելուց հետո ։ «Old Me» երգը թողարկվել է 2020 թվականի փետրվարի 21-ին որպես ալբոմի առաջին գովազդային սինգլ և նաև թողարկվել է ռադիոյում 2020 թվականի մարտի 6-ին՝ որպես ալբոմի չորրորդ սինգլ ։
Գովազդային սինգլներ
«Wildflower»-ը թողարկվել է 2020 թվականի մարտի 25-ին որպես ալբոմի երկրորդ գովազդային սինգլ ։
Երգացանկ
Երգացանկը և իրավունքները վերցված են Apple Music-ի մետադատայաից ։ Լրացուցիչ իրավունքները վերցված են Tidal-ից  ։
Ծանոթագրություններ
Կատեգորիա:2020 ալբոմներ
E52 եվրոպական երթուղի
Е52 (European route E52), եվրոպական ավտոմոբիլային երթուղի Կենտրոնական Եվրոպայում, որն ունի A դաս և իրար է միացնում ֆրանսիական Ստրասբուրգ և ավստրիական Զալցբուրգ քաղաքները։ Ճանապարհի երկարությունը 554 կմ է   ։
Ավստրիա
Ավստրիայում գործում են տրանսպորտի գրեթե բոլոր հիմնական տեսակները՝ օդային, երկաթուղային, ավտոմոբիլային, ջրային, խողովակաշարային և այլն։ Ավստրիան ունի զարգացած տրանսպորտային հանգույց։
Երկրում հաշվարկվում է գրեթե 3 միլիոն թեթև մարդատար ավտոմեքենա և 250 հազար բեռնատար մեքենա։ Երկրում ավտոճանապարհների ընդհանուր երկարությունը կազմում է 200 հազար կիլոմետր (100 % պինդ ծածկույթով, ներառյալ ավելի քան 2000 կիլոմետր արագընթաց ճանապարհ)։ Ավստրիան միացված է Եվրոպական արագընթաց մայրուղու ցանցին (E43, E45, E49, E55, E56, E57, E58, E59, E60, E61, E66, E461, E533, E552, E641, E651, E652 և այլն)։
Գերմանիա
Գերմանիան ունի զարգացած տրանսպորտային համակարգ։ Երկրի տարածքը հագեցած է արագընթաց երկաթուղիների, բարձրակարգ ավտոմոբիլային ճանապարհների, գետային ուղիների, խողովակաշարերի խիտ ցանցով։ Առաջակարգ դեր ունի ծովային տրանսպորտը, որը հիմնականում սպասարկում է արտաքին առևտրին։ Е52 Եվրոպական երթուղին հանդիսանում է Գերմանիայի ավտոմոբիլային ցանցի կարևորագույն ճանապարհներից մեկը։ Այն իրար է կապում Հարավային Գերմանիայի մի շարք տնտեսական նշանակություն ունեցող բնակավայրեր, ինչպես նաև հանդիսանում է կապող օղակ այլ արագընթաց ճանապարհների համար։
Քաղաքներ, որոնցով անցնում է Е52 երթուղին
Е52 երթուղին անցնում է եվրոպական հինգ երկրներով և ներառում է երկու լաստանավային անցումներ
Е52 եվրոպական երթուղին միանում է հետևյալ ճանապարհների հետ՝
Պատկերասրահ
Տեսարաններ Е52 եվրոպական երթուղուց
Աղբյուրներ
Կատեգորիա:Եվրոպական ավտոմայրուղիներ Կատեգորիա:Գերմանիայի ճանապարհներ Կատեգորիա:Ավստրիայի ճանապարհներ Կատեգորիա:Ֆրանսիայի ճանապարհներ
Հովհաննես Արքաեղբայր
Հովհաննես Արքաեղբայր, հայ միջնադարյան գրավոր մշակույթի նշանավոր գործիչ, մանկավարժ-րաբունապետ, գրչության և մանրանկարչության արվեստների հովանավոր, բանաստեղծ, խմբագիր, գրիչ, ծաղկող։
Կոստանդին արքահոր կրտսեր որդին, ծնված նրա Բեատրիչե կնոջից, ուստի Հեթում Ա թագավորի համահայր (բայց ոչ համամայր) կրտսեր եղբայրը, որից էլ՝ «Արքաեղբայր» մականունը։ Մկրտության անունը՝ Պաղտին։ Սովորել է Դրազարկի դպրոցում, իր եղբոր՝ տեղի առաջնորդ և հայտնի փիլիսոփա-երաժիշտ Բարսեղի և այլ րաբունապետների մոտ։ 1259 թ.-ին նշանակվել է Մոլևոնի և Բարձրբերդի գավառների հոգևոր առաջնորդ-արքեպիսկոպոս, հիմնադրել Դռների գրչության դպրոցը և դարձել նրա րաբունապետը։ Դռների և Ակների դպրոցները (տես Ականց անապատ) նրա աշակերտների շնորհիվ դարձել են Կիլիկիայի մշակութային խոշոր կենտրոններից՝ Հռոմկլայի, Սկևռայի և Դրազարկի դպրոցների հետ։ Ի տարբերություն մյուսների, այստեղ Հովհաննես Արքաեղբայրի մասնակցությամբ կատարվել են թարգմանություններ, հնագույն ձեռագրերի վերծանություններ և սրբագրություններ։ Հովհաննես Արքաեղբայրը մեծ ուշադրություն է դարձրել գրքի գեղարվեստական ձևավորմանը։ Նրա «դպրոցի» մանրանկարիչները մշակել են մի ոճ, որին բնորոշ է մարդկային մարմնի համաչափությունների ճիշտ վերարտադրությունը, կատարման յուրահատուկ գրաֆիկական տեխնիկայի կիրառումը։ Հովհաննես Արքաեղբայրի «դպրոցը» սերտ կապերի մեջ է եղել Գլաձորի համալսարանի հետ։ Նրա աշակերտները բարձրագույն կրթություն են ստացել Գլաձորում, ձեռագրեր փոխանակել։ Նրա սաներից են՝ նշանավոր գրիչ և մանրանկարիչ Գրիգոր Պիծակը, գրիչ, մանրանկարիչ և որմնանկարիչ Ստեփանոս Վահկացին, Կոստանդին, Բարսեղ գրիչները։ Նրա հանձնարարությամբ Գևորգ Սկևռացին կատարել է մի քանի մեկնություններ։ Հովհաննես Արքաեղբայրը որպես գրիչ (1272, 1287 և 1289 թվականներին գրված ավետարանները), մասնակցել է մի շարք ընդօրինակությունների և միագույն զարդարել իր գրած ձեռագրերը։ Երևանի Մեսրոպ Մաշտոցի անվան Մատենադարանում Հովհաննես Արքաեղբայրից պահպանվել են իր ձեռքով գրած և ստացած շուրջ երկու տասնյակ ձեռագրեր։
Ծանոթագրություններ
Կատեգորիա:Հայ մանկավարժներ Կատեգորիա:Հայ բանաստեղծներ Կատեգորիա:Հայ նկարիչներ Կատեգորիա:Հայ խմբագիրներ Կատեգորիա:Հայ գրիչներ Կատեգորիա:Հայ մշակութային գործիչներ
Զբոսանք ծովափին (կտավ)
Զբոսանք ծովափին, Զբոսանք լողափին (Paseo a orillas del marl), իսպանացի նկարիչ Խոակին Սորոլյաի (Joaquín Sorolla y Bastida, 1863-1923) կտավը՝ ստեղծված 1909 թվականին։ Գտնվում է Մադրիդի Խոակին Սորոլյայի թանգարանում։
Պատմություն
Խոակին Սորոլյան կտավն ստեղծվել է 1909 թվականի գարնանը՝ ԱՄՆ չորս տարբեր քաղաքներում ունեցած ցուցահանդեսներից վերադառնալուց հետո։ Նյու Յորքում ունեցած նրա հաջողությունը նկատելի է այս կտավի վառ ու կենսունակ գույներում։ Նկարի էսթետիկ դասակարգումը փոքր-ինչ դժվար է, սակայն այդ դիտարկվում է որպես պոստ-իմպրեսիոնիստական՝ պայմանավորված ազատ վրձնահարվածներով, լույսի, գույնի, շարժման աշխատանքներով։
1911 թվականից կտավը գտնվել է նկարչի ստուդիայում, 1932 թվականից համալրել է Խոակին Սորոլյայի թանգարանի հավաքածուն՝ 00834 համարի ներքո։
Նկարագրություն
ԱՄՆ-ում ունեցած հաջողություններից հետո Խոակին Սորոլյան Վալենսիայի ափին 1909 թվականին ստեղծել է «Զբոսանք ծովափին» կտավը, որը կոչվում է նաև «Զբոսանք լողափին»։ Կտավում Խոակինը պատկերել է կնոջը՝ Կլոտիլդ Գարսիային՝ հովանոցը ձեռքին և ավագ դստերը՝ Մարիա Կլոտիլդին, որոնք մայրամուտի շողերի ներքո քայլում են Վալենսիայի ծովափով մեղմ զեփյուռի ուղեկցությամբ, որը ծածանում է նրանց հագուստները ։
Արտաքին հղումներ
Կատեգորիա:Խոակին Սորոլյայի նկարներ Կատեգորիա:1909 նկարներ
Ջեյմս Թեոդոր Բենտ
Ջեյմս Թեոդոր Բենտ (James Theodore Bent, ), անգլիացի ճանապարհորդ և հնագետ։ 1885-1888 թվականներին ճանապարհորդել է Փոքր Ասիայում։ 1890 թվականին՝ արշավախմբի մասնակից՝ Կիլիկիայում։ Գրել է գիտական աշխատություններ՝ նվիրված աֆրիկյան երկրների պատմությանը և հնագիտությանը։ Անգլիկան գիտական և հասարակական-քաղաքական ամսագրերում հրատարակված հոդվածներով Բենտը ընթերցողներին ծանոթացրել է արևմտյան Հայաստանի և Կիլիկիայի բնությանն ու աշխարհագրությանը, հայ ժողովրդի պատմական անցյալին, մշակույթին, եկեղեցուն, ինչպես նաև նկարագրել հայ ժողովրդի ծանր կացությունը Օսմանյան կայսրությունում 19-րդ դարի 80-90-ական թվականներին։
Ծանոթագրություններ
Կատեգորիա:Անգլիացի ճանապարհորդներ Կատեգորիա:Անգլիացի հնագետներ Կատեգորիա:Անգլիացի մարդաբաններ
Իտամարի
Քաղաքի տոնը նշվում է հուլիսի 18-ին։